《和刘寺簿韵就述丐祠意》
宋代·廖行之

衡湘风物佳，微产亦丰美。
清腴足秔稻，隽永到梨柿。
一饱自有余，此乐渠有涘。
况逢使君贤，公余多燕喜。
新诗且间作，健笔时一泚。
形骸了区别，肝胆洞遐迩。
言论斯霭如，旨意意不忘起。
梧槚良哉培，稂莠早耘耔。
我愚莫孰何，流辈敢伦似。
每闻循循诱，敢愧空空鄙。
高堂有白发，富贵宁羡彼。
丐公成此心，万事欢菽水。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。